《次韵士良子毅登雷破岩刘大王庙唱酬》
明代·张以宁

纸挂高枝湿瞑烟，乞灵多是往来船。
雷轰古石犹遗迹，雨湿荒祠不记年。
护羽翠禽低隐竹，摇花白苇远粘天。
封侯万里吾今老，早办扁舟别计然。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。